stanford-oval/wikipedia huggingface dataset:
Ateismi Suomessa

Ateismi Suomessa alkaa kirjallisissa lähteissä 1700-luvulta, jolloin ateististen valistusajattelijoiden näkemyksiä tunnettiin suomalaisen yläluokan keskuudessa. Ateismi aatevirtauksena alkaa näkyä 1800-luvun lopulla, jolloin naturalistinen evoluutioteoria vaikutti sivistyneistön ajatteluun. Monet liberaalisti suuntautuneet aktivistit alkoivat vaatia suurempaa ajatuksenvapautta ja esittivät arvostelua luterilaista valtionkirkkoa kohtaan.
Sosialistisen työväenliikkeen ateismi tuli Suomeen 1900-luvun alussa. Suomen Sosialidemokraattinen Puolue vaati ohjelmassaan kirkon ja valtion eroa ja uskonnonopetuksen poistamista kouluista. Vapaa-ajattelijoiden julkaisutoiminta alkoi. 1920-luvulla säädettiin uskonnonvapauslaki, jota arvosteltiin puutteelliseksi. Eri puolilla maata perustettiin uskonnottomien yhdistyksiä, jotka muun muassa ylläpitivät omia hautausmaita. Yhdistykset liittyivät vuonna 1937 Vapaa-ajattelijain liitoksi.
Eino Kaila ja useat muut loogista empirismiä ja analyyttista filosofiaa edustaneet suomalaiset filosofit ovat kirjoittaneet tieteellisestä maailmankatsomuksesta. Skeptismiä todistamattomien väitteiden suhteen on ajanut Skepsis ry. 1980-luvulla kouluihin tuli elämänkatsomustieto uskonnottomien oppiaineeksi.
2000-luvulla kirkosta eroaminen ja uskonnottomat elämänkaarijuhlat yleistyivät. Vuoden 2024 kyselytutkimuksessa 27 prosenttia suomalaisista ei uskonut jumalan olemassaoloon ja 22 prosenttia määritteli itsensä ateistiksi. Alle 29-vuotiaista vastaajista 34 prosenttia ei uskonut jumalan olemassaoloon ja 28 prosenttia piti itseään ateisteina.
Aiheesta muualla

Vapaa-ajattelijain liitto ry.
Pro-seremoniat.
Vapaa-ajattelijat ovat pitäneet yllä siviilihautausmaita.
Vapaa-ajattelija Väinö Voipio.
Aliina Laurila

| Aliina Laurila |
| --- | --- |
Luoja(t):  Väinö Linna
Näyttelijä(t):  Eila Rinne Eija Vilpas
Ensi- esiintyminen:  Täällä Pohjantähden alla -romaanit
Henkilötiedot
Sukupuoli:  nainen
Asuinpaikka:  Pentinkulma
Suhteet
Puoliso(t):  Anton Laurila
Lapset:   Antti  Arvi  Uuno  Elma 
Infobox OKNimi-testi OK: 
Aliina Maria Laurila on torppari Anton Laurilan vaimo Väinö Linnan kirjasarjassa Täällä Pohjantähden alla.
Aliinan ja Anttoon avioliitto on aikoinaan ollut pakon sanelema, sillä perheen esikoispoika Antti syntyi Aliinan ollessa vasta rippikouluiässä. Tapaus oli herättänyt paikkakunnalla suurta huomiota Aliinan nuoruuden vuoksi. Jatkuva riitely hermostuneen Anttoon kanssa on tehnyt Aliinasta kireän ja tylyn ja vanhentanut hänet ennenaikaisesti. Paljolti tämän vuoksi perheen lapsista on tullut huonotapaisia ja vaikeasti käsiteltäviä. Perheen pojista Arvi on henkisesti hieman yksinkertainen ja puheiltaan törkeä, ja hänessä sanotaan olevan annos mielipuolta vanhinta veljeä Anttia. Uuno taas on käytökseltään väkivaltainen, ja kun hän puukottaa kuoliaaksi Vänni-nimisen miehen, murhamiehen maine heittää varjonsa koko Laurilan perheen ylle.
Kalle Töyry, jonka mailla Laurilan torppa sijaitsee, häätää Laurilan perheen talvella 1907, ja poliisi saapuu toimeenpanemaan häätöä. Tilanteesta suunniltaan joutunut Aliina pyllistää ensin Töyryn emännälle ja sitten jopa nimismiehelle. Kun syytekirjelmän laatija on hikisen urakan jälkeen saanut laadituksi Aliinan pyllistykselle lakitekstin mukaisen ja sivistyneiden ihmisten käytettäväksi sopivan kielellisen tulkinnan, Aliina tuomitaan oikeudessa 30 markan sakkoon.
Hän myös seisoo maantiellä ojentamassa Uuno Laurilalle rahaa, kun tätä viedään vankilaan Ketunmäen puukkotappelun jälkeen. Kun Anttoo Laurila on teloitettu Suomen sisällissodan jälkiselvittelyissä, myös Aliina vangitaan, hänet tuodaan valkoisten vankileiriin ja hänet ammutaan. Teloitettaessa Aliinalla on virsikirja rintaa vasten painettuna.
Aliinan, kuten myös tytär Elman, ampuminen oli Töyryn perheen yksityiskosto: he olivat jo Kalle Töyryn eläessä päättäneet hävittää Laurilat sukupuuttoon, ja isännän tappamisesta saatiin tekosyy. Ainoana perheestä jää vuoden 1918 tapahtumien jäljiltä eloon vajaamielinen esikoispoika Antti, joka on siirretty Laurilan torpan häädön yhteydessä hoidettavaksi vaivaistaloon ja esiintyy tarinassa viimeisen kerran talvisodan aikana.
Edvin Laineen ohjaamassa elokuvassa Täällä Pohjantähden alla Aliinaa esittää Eila Rinne. Timo Koivusalon ohjauksissa roolissa on Eija Vilpas.
Elias Kankaanpää

| Elias Kankaanpää |
| --- | --- |
Luoja(t):  Väinö Linna
Ensi- esiintyminen:  Täällä Pohjantähden alla -romaanit
Henkilötiedot
Sukupuoli:  mies
Asuinpaikka:  Pentinkulma
Suhteet
Vanhemmat:  Kustaa Kankaanpää
Sisarukset:  Aino Antero
Infobox OKNimi-testi OK: 
Elias Kankaanpää eli Elkku on kuvitteellinen Väinö Linnan Täällä Pohjantähden alla -kirjoissa esiintyvä punakaartilainen ja kyläjuoppo. Hänet kuvataan huumorintajuisena irvailijana, joka saa Pentinkulmalla rauhassa laulaa vallankumouslauluja, vaikka toiset punaiset ovat yhä vankiloissa.
Juoni

Kieltolain astuttua voimaan Elias myy pirtua vähittäin, tosin lähinnä niin vähän että saa itse olla käytännössä ilmaiseksi jatkuvassa humalassa. Kun kieltolaista äänestetään Elias tietenkin äänestää jatkamisen puolesta, tosin turhaan.
Hän myös trokaa kaikenlaista tavaraa, ja onnistuu myös kolmannessa osassa miltei juomaan itsensä hengiltä. Jos rahat loppuvat niin ettei saa uutta varastoa, hän käy kerjäämässä vanhalta pirtuajan hankkijaltaan Lauri Kiviojalta rahat uuteen. Lauri murisee periaatteesta:
»…ääh, -tana… sulta koskaan mitään takaisin saa – mutta tosta saat viissatasen että pääset jaloilles…»
– koska tietää että se on pienin riesa, ja Elias katoaakin kylästä joksikin aikaa.
Eliaksella on nuorempi sisar, Aino ja vanhempi veli Antero, jolle heidän isänsä Kustaa luovutti torppansa kun hän katsoi ettei Eliaksesta ollut talonpitäjäksi. Kustaa kuului punakaartin esikuntaan. Hän kuoli Tampereen vankileirillä. Kansalaissodassa Elias oli signalisti eli torvensoittaja. Hän on harvoja punaisia, jotka ovat vielä 1950-luvulle sijoittuvassa kolmannen osan lopussa hengissä.
S kem ty?

| S kem ty? Arija |
| --- | --- | --- |

Studioalbumin tiedot
 Julkaistu: 1986
 Tyylilaji: heavy metal
 Kesto: 35.31
 Levy-yhtiö: Arija Records, Moroz Records
Arijan muut julkaisut
| Manija velitšija 1985 | S kem ty? 1986 | Geroi asfalta 1987 |
S kem ty (ven. С кем ты?) on venäläisen heavy metal -yhtye Arijan 2. albumi, joka julkaistiin vuonna 1986.
Kappaleet

Volja i razum – 4.34
Vstan, strah preodolei – 4.16
Zdes kujut metall – 4.42
S kem ti – 4.43
Bez tebja – 4.24
Pamjat o... – 2.48
Ikar – 4.14
Igri ne dlja nas – 5.47
Kokoonpano

Valeri Kipelov – laulu
Vladimir Holstinin – kitara
Aleksei Bolšakov - soolokitara
Alik Granovskii – soolokitara
Kirill Pokrovskii – koskettimet
Sergei Popov – kitara
Igor Molčanov – rummut
Karl Birnbaum

Karl Birnbaum (1878–1950) oli saksalainen psykiatri, neurologi ja  psykopatian tutkija. Birnbaumin psykopatia-käsite oli laaja ja se vastasi ennemmin nykyistä persoonallisuushäiriöiden alaa. Hän ehdotti vuonna 1909 että psykopaattisen sijasta henkilöiden käytös oli sosiopaattista (ks. Sosiopatia).
Birnbaumin mielestä psykopaattinen tarkoitti borderline-tilaa. Henkilö oli erotettavissa todella sairaasta, mutta henkilön tunnistaminen psykopaattiseksi oli vaikeaa. Birnbaumin mukaan psykopaattisuus on dispositiona (saks. Anlage) biologista ja periytyvää.
Vuonna 1931 Birnbaum kannatti kirjassaan psykopaattien sterilisointia.
Yhdysvaltalainen psykologi George E. Partridge muokkasi Birnbaumin huomion sosiopaattisesta käsitteeksi sosiopatia. Käsite sai suosiota ja muodostui vaikutusvaltaiseksi Yhdysvalloissa.
Pentti Rautajärvi

| Pentti Rautajärvi |
| --- | --- |
Luoja(t):  Väinö Linna
Ensi- esiintyminen:  Täällä Pohjantähden alla -romaanit
Henkilötiedot
Sukupuoli:  mies
Asuinpaikka:  Pentinkulma
Suhteet
Puoliso(t):  Eila Rautajärvi
Infobox OKNimi-testi OK: 
Pentti Rautajärvi on Väinö Linnan Täällä Pohjantähden alla -trilogiassa esiintyvä kuvitteellinen kansakoulunopettaja. Hän on suojeluskuntalainen henkeen ja vereen, hänellä on suuri perhe. Hän osallistuu talvisotaan Pentinkulman joukkojen upseerina. Opettajana hän on ankara ja saarnaa usein vapaussodasta ja sen valkoisista voittajista.
Taustaltaan Rautajärvi on hämäläinen ja ratsutilan omistajan nuorin poika. Kuitenkin hän sanoo häpeävänsä hämäläisyyttään, koska Häme oli sisällissodan aikana ollut punakaartin vahvimpia tukialueita, ja pitävänsä pohjalaisia ”Suomen kansan ytimenä”. Hänen vaimonsa Eilan isä on ollut nimismies, jonka punaiset olivat murhanneet sisällissodan aikana.
Birnbaum

Birnbaum on sukunimi, joka on muun muassa seuraavilla henkilöillä:
Allan Birnbaum (1923–1976), yhdysvaltalainen tilastotieteilijä
Amy Birnbaum (s. 1975), yhdysvaltalainen ääninäyttelijä
Karl Birnbaum (1878–1950) saksalainen psykiatri, neurologi ja psykopatian tutkija
Nathan Birnbaum (George Burns) (1896–1996), yhdysvaltalainen näyttelijä ja koomikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ducs de Dijon

| Ducs de Dijon |
| --- | --- |
Perustettu:  1901
Kaupunki:   Ranska, Dijon
Kotiareena:  Patinoire municipale Trimolet
– kapasiteetti:  1200
Sarjataso:  FFHG Division 3
Värit:                
Infobox OKVirheellinen NIMI-arvo: 
Ducs de Dijon (viralliselta nimeltään Dijon Hockey Club) on dijonilainen jääkiekkojoukkue, joka pelaa Ranskan neljänneksi korkeimmalla sarjatasolla.
Joukkue kaudella 2024-2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Michal Krofta | L | 2025 | Česká Lípa, Tšekki |
| 4 |  | Jérémy Heinrich | L | 2025 | Champigny-sur-Marne, Ranska |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 8 |  | Clément Devaux |  | 2024 | Dijon, Ranska |
| 41 |  | Benjamin Petot | L | 2025 | Dijon, Ranska |
| 77 |  | Arthur Coley | L | 2025 | Montpellier, Ranska |
| 81 |  | Romain Neil | R | 2025 | Nogent-sur-Marne, Ranska |
|   |  | Antoine Alexandra | L | 2025 | Colombes, Ranska |
|   |  | Charles Blandin | L | 2025 | Dijon, Ranska |
|   |  | Guillaume Grandjean | L | 2025 | Chalon-sur-Saône, Ranska |
|   |  | Quentin Mahier | L | 2025 | Dijon, Ranska |
|   |  | Maverik Skeans | L | 2024 | Wesleyville, Newfoundland ja Labrador, Kanada |
|   |  | Marco Steiner | L | 2025 | Villach, Itävalta |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 10 |  | Nathan Jury | L | H | 2025 |  |
| 11 |  | Tristan Valtat | R | VLH | 2025 | Dijon, Ranska |
| 12 |  | Michal Macko | L | H | 2024 | Banská Bystrica, Slovakia |
| 13 |  | Maoh Durin |  | VLH | 2025 |  |
| 14 |  | Loïc Chabert | L | VLH / KH | 2025 | Dijon, Ranska |
| 16 |  | Aubin Catalao | L | KH | 2025 | Dijon, Ranska |
| 22 |  | Lucas Lacroix | R | VLH | 2025 | Dijon, Ranska |
| 68 |  | Julien Romand | L | OLH | 2025 | Sallanches, Ranska |
| 91 |  | Simon Bourgin | L | H | 2025 | Besançon, Ranska |
|   |  | Micky Dunberry | L | H | 2025 | Boucherville, Québec, Kanada |
|   |  | Yassine Fahas | L | H | 2025 | Chenôve, Ranska |
|   |  | Aymeric Geantet | R | OLH / P | 2025 | Chenôve, Ranska |
|   |  | Maxime Jury | L | H | 2025 | Dijon, Ranska |
|   |  | Francois-Albin Neuwirth | L | OLH | 2025 | Dijon, Ranska |
|   |  | Jan Smolec | R | OLH | 2024 | Zagreb, Kroatia |
|   |  | Noé Stoll |  | H | 2025 |  |
|   |  | Josef Teuber | R | H | 2025 | Hradec Králové, Tšekki |
Saavutukset

Coupe de France -voitto 2006, 2012
Aiheesta muualla

Joukkueen viralliset kotisivut (Arkistoitu – Internet Archive)
Nordfors

Nordfors on Suomessa ja Skandinaviassa käytössä oleva sukunimi, joka on mm. seuraavilla henkilöillä:
Bengt Nordfors (s. 1957), ruotsalainen oopperalaulaja
Kurt Nordfors (1898–1968), suomalainen kansanedustaja ja toimittaja
Paula Nordfors (s. 1977), suomalainen taidemaalari ja valokuvaaja
Ulla Nordfors, suomalainen arkeologi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
SKA-Neva

| SKA-Neva |
| --- | --- |

Perustettu:  2008
Entiset nimet:  HK VMF Pietari (2008–2013) HK VMF Karjala (2013–2014) SKA Karjala (2014–2015)
Kaupunki:   Pietari
Sarjataso:  VHL
Värit:           
Päävalmentaja:   Nikolai Vojevodin
Infobox OKVirheellinen NIMI-arvo: 
SKA-Neva (ven. СКА-Нева) on venäläinen jääkiekkoseura, joka on kotoisin Pietarista. Seura pelaa Venäjän toisella sarjatasolla VHL:ssä.
Seura perustettiin nimellä HK VMF (ven. ХК ВМФ) Pietarissa vuonna 2008 SKA Pietarin farmijoukkueeksi. HK VMF siirrettiin siirrettiin Kontupohjaan kesken kauden 2012–2013 ja sen nimi vaihdettiin seuraavalla kaudella. Kaudella 2014–2015 seura otti käyttöön nimen SKA Karjala ja kaudella 2015–2016 nykyisen nimensä SKA-Neva. Samalla se siirtyi takaisin Pietariin.
Seuran logo 2008–2014
Joukkue kaudella 2024–2025

päivitetty 6.10.2024
| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 37 |  | Kirill Obiskalov | L | 2024 | Angarsk, Venäjä |
| 53 |  | Jevgeni Ivannikov | L |  | Pietari, Venäjän SFNT, Neuvostoliitto |
| 90 |  | Pavel Moisevitš | L | 2027 | Minsk, Valko-Venäjä |
|   |  | Stanislav Berežnoi | L | 2025 | Novokuznetsk, Venäjä |
|   |  | Nikita Podljagin | L | 2025 | Ussurijsk, Venäjä |
|   |  | Gleb Sarantšuk | L | 2026 | Omsk, Venäjä |
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 5 |  | Arslan Jarullin | R | 2026 | Kazan, Venäjä |
| 13 |  | Dmitri Semikin | L | 2024 | Moskova, Venäjä |
| 14 |  | Jegor Šehovtsov | L | 2025 | Pietari, Venäjä |
| 47 |  | Jegor Zelenov | L | 2024 | Penza, Venäjä |
| 63 |  | Stepan Anisimov | R | 2026 | Pietari, Venäjä |
| 75 |  | Jegor Sobolevski | R | 2025 | Pietari, Venäjä |
| 95 |  | Jevgeni Koreškov | L | 2025 | Magnitogorsk, Venäjä |
|   |  | Grigori Grjaznov | L | 2025 | Pietari, Venäjä |
|   |  | Nikita Smirnov | L | 2025 | Kuznetsk, Venäjä |
|   |  | Ivan Vydrenkov | L | 2025 | Balašiha, Venäjä |
|   |  | Prov Zenkov | L | 2026 | Nižni Tagil, Venäjä |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 16 |  | Semjon Demidov (A) | L | H | 2026 | Dmitrov, Venäjä |
| 32 |  | Vladimir Barabanov | R | VLH / KH | 2025 | Pietari, Venäjä |
| 40 |  | Andrei Proskurnin | R | H | 2024 | Brjansk, Venäjä |
| 55 |  | Nikita Diškovski | L | OLH | 2026 | Kogalym, Venäjä |
| 59 |  | Grigori Kuzmin | R | VLH | 2025 | Jaroslavl, Venäjä |
| 68 |  | Svjatoslav Grebenštšikov | L | OLH | 2025 | Pietari, Venäjä |
| 82 |  | David Mamaladze | L | KH | 2025 | Pietari, Venäjä |
| 91 |  | Albert Konozov (C) | L | LH | 2025 | Pietari, Venäjän SFNT, Neuvostoliitto |
| 96 |  | Mihail Kabat | L | H | 2025 |  |
|   |  | Timur Ibragimov | L | VLH | 2025 | Pietari, Venäjä |
|   |  | Matvei Kabuš | R | H | 2025 | Vitsebsk, Valko-Venäjä |
|   |  | Kirill Melnitšenko | L | KH | 2026 | Viipuri, Venäjä |
|   |  | Vasili Narzjajev | R | H | 2025 | Noginsk, Venäjä |
|   |  | Aleksandr Suvorov | L | LH | 2025 | Buda-Košeljovo, Venäjä |
Joukkue kaudella 2024–2025 > Joukkueenjohto

Päävalmentaja: Nikolai Vojevodin
Apuvalmentaja: Jevgeni Bobariko
Apuvalmentaja: Anton Buhanko
Maalivahtivalmentaja: Aleksei Davidov
Kehitysvalmentaja: Daniel Bochner
Lähde: EliteProspects
Aiheesta muualla

Seuran kotisivut
VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
Krešenije ognem

| Kresenije ognem Arija |
| --- | --- | --- |

Studioalbumin tiedot
 Äänitetty : 2003
 Julkaistu: 2003
 Tyylilaji: heavy metal, hard rock
 Kesto: 51.21
 Levy-yhtiö: АРИЯ Records, Classic Company
Arijan muut julkaisut
| Himera 2001 | Kresenije ognem 2003 | Armageddon 2006 |
Krešenije ognem (ven. Крещёние огнём) on venäläisen heavy metal -yhtye Arijan 9. albumi, joka julkaistiin vuonna 2003.
Kappaleet

Patriot – 4.20
Krešenije ognem – 6.09
Kolisei – 6.32
Palač – 8.42
Tvoj novij mir – 4.07
Tam visoko – 5.40
Belij flag – 4.44
Bitva – 5.04
Bal u knäzja Tmi – 5.59
Kokoonpano

Artur Berkut – laulu
Vladimir Holstinin – soolokitara, kitara, koskettimet
Sergei Popov – kitara, soolokitara
Vitali Dubinin – basso, koskettimet
Maksim Udalov – rummut
Kahra

Kahra on seuraavien suomalaisten henkilöiden sukunimi:
Elias Kahra (1857–1942), urkuri, kapellimestari ja musiikkipedagogi
Eljas Kahra (1888–1962), tullihallituksen pääjohtaja ja hallitusneuvos
Harry Kahra (1930–1988), shakkimestari
Jalmari Kahra (1890–1981), kansalaissodan veteraani, maanviljelijä ja kunnallisneuvos
Kalevi Kahra (1927–1998), näyttelijä
Sade Kahra (s. 1974), ruotsinsuomalainen valokuvaaja
Taavi Kahra (1881–1971), opettaja, toimittaja ja kirjastonjohtaja
Veijo Kahra (s. 1920), arkkitehti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oliver Helander

Oliver Helander vuoden 2018 Kalevan kisoissa.
| Mitalit> Maa:  Suomi.Miesten yleisurheilu.EM-kilpailut  | Mitalit> Maa:  Suomi.Miesten yleisurheilu.EM-kilpailut  | Mitalit> Maa:  Suomi.Miesten yleisurheilu.EM-kilpailut  | Maa:  Suomi> Miesten yleisurheilu. |
| --- | --- | --- | --- |
|  Pronssia | Rooma 2024 | keihäänheitto |  |
Oliver Helander (s. 1. tammikuuta 1997) on suomalainen keihäänheittäjä ja EM-mitalisti. Hän edusti IF Raseborgia vuoteen 2021 asti ja jälleen vuodesta 2025 lähtien ja vuosina 2022–2024 Oulun Pyrintöä.
Helander on pelannut myös käsipalloa, mutta hän valitsi keihäänheiton päälajikseen syksyllä 2016.
Ura

Keihäänheitossa Helander on heittänyt 600-grammaisella keihäällä 14-vuotiaiden Suomen ennätyksen 68,10 m vuonna 2011 ja 15-vuotiaiden Suomen ennätyksen 79,06 m vuonna 2012. Alle 18-vuotiaiden MM-kilpailuissa Donetskissa 2013 hän sijoittui neljänneksi. Alle 18-vuotiaat heittävät 700 gramman keihästä. Kilpailussa hän heitti parhaansa 75,36 m ensimmäisellään ja oli pitkään kolmantena, kunnes espanjalainen Pablo Bugallo ohitti hänet viimeisellä kierroksella ja nousi pronssille.. Kaudella 2014 Helander heitti 700-grammaisella keihäällä ennätyksen 79,34 m. Kaudella 2015 Helander heitti alle 20-vuotiaiden EM-kilpailuiden karsinnassa ennätyksensä 76,28 m ja sijoittui loppukilpailussa seitsemänneksi tuloksella 74,81 m.
Helander voitti miesten kilpailun vuoden 2017 Pihtiputaan Keihäskarnevaaleilla tuloksella 80,04 m ja ylitti samalla ensimmäistä kertaa urallaan 80 metriä. Bydgoszczin alle 23-vuotiaiden EM-kilpailuissa 2017 hän sijoittui seitsemänneksi tuloksella 74,46. Seinäjoen Kalevan kisoissa 2017 Helander voitti hopeaa ennätystään sivuavalla tuloksella 80,04 metriä. Elokuussa 2017 hän paransi ennätystään tulokseen 80,25 m 22-vuotiaiden SM-kilpailuissa Kauhavalla.
Kultainen keihäs -kilpailussa Vantaalla 26. toukokuuta 2018 hän heitti ennätyksekseen 85,46. Tulos ylitti myös EM-kilpailuiden tulosrajan. 7. heinäkuuta 2018 Helander teki uuden ennätyksensä Svenska Finlands Idrottsförbundin kisoissa ensimmäisellä heitollaan heittäen 88,02 m. Tuloksellaan hän oli lopulta sen kauden maailmantilastossa seitsemäs.
Jyväskylän Kalevan kisoissa heinäkuussa 2018 Helander voitti SM-kultaa tuloksella 81,26 m. Berliinin EM-kisoissa elokuussa 2018 hän sijoittui karsinnassa 16:nneksi tuloksella 76,64 m eikä selviytynyt loppukilpailuun. Vuoden 2018 Ruotsi-ottelussa Helander sijoittui toiseksi tuloksella 79,22 m.
Vuonna 2019 Helander heitti Kuortaneen Juhannuskisoissa 22. kesäkuuta 86,93 m ja Dohan MM-kisoissa 5. lokakuuta 80,36 m, jolla tuloksella sijoittui karsinnassa 19:nneksi. Helander joutui jättämään kauden 2020 kesken jo heinäkuussa, koska hänellä oli ongelmia toipua tammikuussa tehdystä olkapääleikkauksesta.
Helander edusti Suomea Tokion kesäolympialaisissa vuonna 2021 jääden karsintaan tuloksella 78,81. Tampereen Kalevan kisoissa 2021 Helander voitti kultaa kauden parhaallaan 86,13. Hän heitti ennätyksensä 89,83 Turussa 14. kesäkuuta 2022. Vuoden 2022 Eugenen MM-kisoissa hän oli kahdeksas tuloksella 82,24.
Lahden Kalevan kisoissa heinäkuussa 2023 Helanderin voittotulos oli 85,32 m. Hän sijoittui saman vuoden Budapestin MM-kilpailuissa seitsemänneksi tuloksella 83,38 ja Eugenessa käydyssä Timanttiliigan finaalissa kolmanneksi tuloksella 83,74. Rooman EM-kilpailuissa 2024 Helander saavutti pronssia kauden parhaallaan 85,75. Saman vuoden Kalevan kisoissa hän sijoittui kolmanneksi. Pariisin olympialaisissa hän oli yhdeksäs tuloksella 82,68.
Käsipalloilijana

Helander pelasi käsipallon SM-liigassa BK-46:n ja Sjundeå IF:n joukkueissa. Kaudella 2013–2014 hänet valittiin SM-liigan vuoden nuoreksi pelaajaksi. Vuonna 2013 hän pelasi Suomen maajoukkueessa alle 19-vuotiaiden avoimissa Euroopan-mestaruuskilpailuissa. Miesten maajoukkueessa hän pelasi ensimmäisen kerran vuonna 2014. Syksyllä 2014 Helander siirtyi opiskelemaan Ruotsiin Alingsåsin urheilulukion käsipallolinjalle. Hän edusti Elitserienissä pelannutta Alingsås HK -seuraa. Joulukuussa 2015 hän palasi SM-sarjaan Sjundeå IF -joukkueeseen.
Helanderin isä Jan Helander on pelannut käsipalloa SM-sarjassa ja Suomen maajoukkueessa, ja myös hänen äitinsä Leona on pelannut käsipalloa. Veli Benjamin on myös käsipalloilija.
Yksityiselämä

Helander muutti syksyllä 2024 Tanskan Aarhusiin, jossa hänen tyttöystävänsä Ingrid opiskelee hammaslääketiedettä.
Tilastoja

| --- | --- |
 Parhaat tulokset 89,83 (1) Turku 14.6.2022  88,02 (1) Pietarsaari 7.7.2018  87,32 (2) Turku 13.6.2023  86,93 (2) Kuortane 22.6.2019  86,13 (1) Tampere 29.8.2021  85,75 (3) Rooma 12.6.2024  85,46 (1) Vantaa 26.5.2018  85,46 (5) Tukholma 30.6.2022  85,32 (1) Lahti 30.7.2023  84,84 (4) Turku 11.6.2019 Lähde: Tilastopaja :  Kausien parhaat heitot 2015 76,28 Eskilstuna 16.7.  2016 71,67 Oulu 23.7.  2017 80,25 Kauhava 6.8.  2018 88,02 Pietarsaari 7.7.  2019 86,93 Kuortane 22.6.  2021 86,13 Tampere 29.8.  2022 89,83 Turku 14.6.  2023 87,32 Turku 13.6.  2024 85,75 Rooma 12.6.
Aiheesta muualla

Kuvia tai muita tiedostoja aiheesta Oliver Helander Wikimedia Commonsissa
| --- | --- |
Auktoriteettitunnisteet: Henkilöt :  World Athletics  Yle  Tilastopaja 🔒
Mielipide

Mielipide on yksilön subjektiivinen näkemys jostain asiasta.lähde? Mielipiteiden syntyyn vaikuttavat esimerkiksi koti, kasvatus, koulu, ystävät, asuinpaikka ja harrastukset. Myös media, kulttuuri (esimerkiksi kirjat, elokuvat ja pelit) ja mainonta vaikuttavat mielipiteisiin.
Omien mielipiteiden ilmaisu lisää ihmisten itseluottamusta ja voi samalla nostaa heidän uskottavuuttaan muiden silmissä.
Erilaisia mielipiteitä

Kimmo Päivärinta erottelee toisistaan arkimielipiteen ja perustellun mielipiteen. Arkimielipide perustuu vähäiseen tietoon, mielikuviin, uskomuksiin tai jopa vääriin käsityksiin. Ne voivat myös olla "juuri tähän hätään keksittyjä". Perusteltu mielipide taas nojaa jonkinlaiseen tietoon, jolla mielipidettä perustellaan.
Mielipiteet Suomessa

Mielipiteen vapaus ja  oikeus ilmaista mielipiteensä julkisesti kuuluvat Suomessa perusoikeuksiin. Sananvapauden katsotaan alkaneen Ruotsi-Suomessa vuonna 1766 käyttöön otetusta painovapaudesta.
Sanan mielipide otti käyttöön Paavo Tikkanen vuonna 1847. Mieli-sanaa on vahvistettu pitää-verbin pide-johdoksella.
Alma-tutkimus teki vuonna 2018 tutkimuksen siitä, mitkä tahot vaikuttavat eniten suomalaisten mielipiteisiin. Vastaajista 38 prosenttia kertoi, että eniten  heidän mielipiteisiinsä vaikuttavat perhe ja ystävät, 21 prosenttia valitsi tärkeimmäksi median ja 13 prosenttia hallituksen.
Aiheesta muualla

Yle: Puheet ja teot: Miten erotat tiedon mielipiteestä? 17.10.2013
Sitaatteja aiheesta Mielipide Wikisitaateissa